wickkiey/tamil-wikipedia-markdown huggingface dataset:
# அசா-டையீல்சு-ஆல்டர் வினை



**அசா-டையீல்சு-ஆல்டர் வினை** *( Aza-Diels–Alder reaction)* என்பது இமைன்கள் மற்றும் டையீன்களை டெட்ராஐதரோபிரிடின்களாக மாற்றக்கூடிய ஒரு வினையாகும். சிறு திறுத்தங்களுடன் மேற்கொள்ளப்படும் டையீசு-ஆல்டர் வினையே இந்தக் கரிம வினையாகும். இவ்வினையில் டையீன் அல்லது டையீனோபைலின் ஒரு பகுதியாக நைட்ரசன் அணு அமைகிறது.  

அமீன் மற்றும் பார்மால்டிகைடைப் பயன்படுத்தி இமைன் பெரும்பாலும் வினைத்தளத்தில் உருவாக்கப்படுகிறது. சைக்ளோபென்டாடையீன் உடன் பென்சைலமீன் வினைபுரிந்து அசா நார்போர்னீன் என்ற சேர்மம் உருவாதலை இதற்கு உதாரணமாகக் கூறலாம்  

.  

ஆடியெதிர்தெரிவு டையீல்சு-ஆல்டர் வினையில் ஓர் அனிலீன், பார்மால்டிகைடு மற்றும் வளையயெக்சினோன் ஆகியனவற்றின் வினையில் டையீனின் வினை மட்டுப்படுத்தப்பட்டாலும் கூட (எசு)-புரோலினால் வினையூக்கம் செய்யப்படுகிறது  

.  

அரோமாட்டிக் அமீனுடன் பார்மால்டிகைடு வினைபுரிந்து இமைன் மற்றும் கீட்டோனுடன் புரோலின் வினை புரிந்து டையீன் உருவாதலுடன் இந்த வினையூக்கச் சுழற்சி வினை தொடங்குகிறது. இரண்டாவது படிநிலையில் ஓர் என்டோ டிரிக் வளையமாதல் வினை நிகழ்ந்து சாத்தியமுள்ள இரண்டு ஆடியெதிர் உருக்களில் ஒன்று உருவாகிறது. ஏனெனில் அதிலுள்ள இமைன் நைட்ரசன் அணு எசுஐ- முகத்தின் மேலுள்ள கார்பாக்சிலிக் அமிலத் தொகுதியுடன் இணைந்து ஐதரசன் பிணைப்பை உருவாக்குகிறது. இறுதியாக உருவாகும் அணைவுச்சேர்மம் நீராற்பகுப்பின் மூலம் விளைபொருளை உருவாக்கி மீண்டும் வினையூக்கியை உற்பத்தி செய்கிறது.  

இரண்டு இமைன்களுக்கு இடையில் [4+2] வளையக்கூட்டு வினை Zn(OTf)2 வினையூக்கியால் நிகழ்ந்து டெட்ரா ஐதரோபிரிமிடின் விளைபொருட்கள் உருவாகிறது என்பதை 2014 ஆம் ஆண்டில் தோயில் மற்றும் அவருடன் பணியாற்றிய பணியாளர்களின் அறிக்கை தெரிவிக்கிறது .
# இசுமத் சுகதாய்



**இசுமத் சுகதாய்** (பிறப்பு 21 ஆகத்து 1915 - 24 அக்டோபர் 1991) என்பவர் ஒரு இந்திய உருது எழுத்தாளர். 1930 ஆரம்பகாலங்களில் இவர் மார்க்சிய கண்ணோட்டத்துடன் பெரும்பாலும் பெண் பாலினம் மற்றும் பெண்ணியம், நடுத்தர வர்க்க ஆளுமை மற்றும் வர்க்க மோதல்கள் போன்ற கருப்பொருள்களில் இவர் எழுதினார். இலக்கிய யதார்த்தத்தை அடிப்படையாகக் கொண்ட ஒரு பாணியில், இருபதாம் நூற்றாண்டின் இந்திய உருது இலக்கியத்தில் சுகதாய் தன்னை ஒரு குறிப்பிடத்தக்க குரல் என்று நிறுவித்துக்கொண்டார், மேலும் 1976 ஆம் ஆண்டில் இந்திய அரசாங்கத்தால் பத்மஸ்ரீ விருது வழங்கப் பெற்றார்.  

## வாழக்கை வரலாறு

### ஆரம்பகால வாழ்க்கை மற்றும் தொழில் (1915 - 41)
இசுமத் சுகதாய் 21 ஆகத்து 1915 ஆம் ஆண்டில் இந்தியாவின் உத்திரப்பிரதேசம் மாநிலத்தில் உள்ள பதாவுன் ஊரில் பிறந்தார். இவரது பெற்றோர் நாசுரத் கானம் மற்றும் மிர்சா கோசம் பாய் சுகதாய். இவரது பெற்றோருக்கு இவருடன் சேர்த்து மொத்தம் பத்து பிள்ளைகள். ஆறு ஆண் பிள்ளைகள் மற்றும் நான்கு பெண் பிள்ளைகள். இவருடன் பிறந்தவர்களில் இவர் ஒன்பதாவது பிள்ளை. சுகதாயின் தந்தை இந்திய அரசின் குடியியல் பணியில் இருந்ததால் தொடர்ந்து பல ஊர்களுக்கு மாறிக் கொண்டே இருக்கும் சூழல் இருந்தது. இதனால் பல்வேறு ஊர்களில் வசிக்கும் சூழல் ஏற்பட்டது. சுகதாய் தனது பெரும்பாலான பிள்ளை பருவத்தை ஜோத்பூர், ஆக்ரா மற்றும் அலிகர் போன்ற ஊர்களில் செழவழித்தார். இவரை தவிர இவருடன் பிறந்த மற்ற அனைத்து சகோதரிகளும் மிக இளம் வயதிலேயே திருமணம் செய்து கொண்டு கணவருடன் சென்றுவிட்டனர் அதனால் பெரும்பாலும் இவரது சகோதரர்களுடன் இருக்கும் நிலை உண்டானது. குறிப்பாக சுகதாய் தனது இரணடாவது அண்ணன் மிர்சா அசிம் பாக் சுகதாய் ஒரு நாவலாசியராக தனது குருவாக வழிகாட்டியாக இருந்தார் என்று கூறுகிறார். இவரது சகோதரர்கள் சுகதாயின் பிள்ளை பருவத்தில் பெரும் தாக்கத்தை ஏற்படுத்தியதாகவும் கூறுகிறார். இறுதியாக சுகதாயின் தந்தை குடியியல் பணியில் இருந்து ஓய்வு பெற்றப்ப் பின் இவர்களது குடும்பம் ஆக்ராவில் நிரந்தரமாக வசிக்கத் தொடங்கினர்.
# அல்பைன்

**அல்பைன்** (**Alpine**) ஐரோப்பாவின் மேற்கில் உள்ள ஆல்ப்ஸ் மலைத்தொடர்களால் சூழப்பட்ட எட்டு அல்பைன் நாடுகளைக் குறிக்கிறது. அல்பைன் பிரதேசங்களில் கோடைக்காலத்தில் குறைந்த வெப்பமும், குளிர்காலத்தில் அதிக பனியும் கொண்டது. எனவே உலகில் இது போன்ற தட்பவெப்ப நிலைகளைக் கொண்டுள்ள இடங்களை அல்பைன் தட்பவெப்பப் பகுதிகள் என புவியியலாளர்கள் மற்றும் சுற்றுச்சூழலியாளர்கள் குறிப்பிடுவர். இமயமலைத் தொடர்களில் அமைந்த வடக்கு நிலங்கள், திபெத், வடக்கு நேபாளம் போன்ற பகுதிகள் அல்பைன் தட்பவெப்பம் கொண்டுள்ளது.  

சில நேரங்களில் **அல்பைன் ** என்பது கீழ்கண்டவற்றையும் குறிக்கும்:  

## உயிரியல்
- அல்பைன் ஆடு
- அல்பைன் செடி
- அல்பைன் மனித இனக்குழுக்கள்
- அல்பைன வண்ணத்துப் பூச்சி

## சுற்றுச்சூழல் அறிவியல்
- அல்பைன் தட்பவெப்பம்

## இடங்கள்
### ஆஸ்திரேலியா
- அல்பைன், நியூ சவுத் வேல்ஸ் (தெற்கு மேட்டு நிலத்தில் உள்ள ஒரு கிராமம்)
- அல்பைன் தேசியப் பூங்கா

## இதனையும் காண்க
- அல்பைன் தட்பவெப்பம்
- கோப்பென் காலநிலை வகைப்பாடு
- மான்ட்டேன்
- அல்பைன் தூந்திரம்
- துருவத் தட்பவெப்பம்
- மர வரிசை
# அல்பைன் தட்பவெப்பம்

வில் உள்ள 4300 மீட்டர் உயரம் கொண்ட வெள்ளை மலை சிகரம்]]  
**அல்பைன் தட்பவெப்பம்** (**Alpine climate**) என்பது உயர்ந்த மலைகளில் மர வரிசைக்கு அப்பால் உள்ள பனிபடர்ந்த மேட்டுப் பகுதியில் அல்லது மலைத்தொடர்களில் காணப்படும் தட்பவெப்பம் ஆகும்.  

## விளக்கம்
பூச்சியத்திற்கு குறைவான வெப்பம் காரணமான, மரங்கள் வளர இயலாத பகுதிகளை அல்பைன் தட்பவெப்பப் பகுதிகள் எனக்கூறப்படுகிறது.  

கோப்பென் காலநிலை வகைப்பாட்டில் அல்பைன் தட்பவெப்பப் பகுதிகளை, துருவ தட்பவெப்ப பகுதிகளுடன் இணைத்து தொகுதி **ஈ** யில் வைக்கப்பட்டுள்ளது. ஏனினில் துருவப் பகுதிகளின் தட்பவெப்பம் ஆண்டு முழுவதும் குறைவாகவே உள்ளது.  

## மாதாந்திர அல்பைன் தட்பவெப்ப மாறுதல்கள்

நிலநேர்க்கோட்டில் உள்ள பிரதேசங்களைப் பொறுத்து அல்பைன் தட்பவெப்பம் ஆண்டு முழுவதும் மாறுபடும். வெப்ப மண்டலத்தில் அமைந்த 13,679 அடி (4,169 மீ) உயரம் கொண்ட மவுனா லோவாவின் சிகரத்தின்  
தட்பவெப்பம் ஆண்டு முழுவதும் ஒரே அளவில் காணப்படுகிறது:  

ஐக்கிய அமெரிக்காவின் நியூ ஹாம்சயர் அருகில் நிலநடுக்கோட்டிற்கு மேல் 6,148&nbsp;ft (1,874 m உள்ள வாசிங்டன் மலையின் தட்பவெப்பம் ஆண்டு முழுவதும் மாறுபட்டாலும், அதிக வெப்ப நிலை காணப்படுவதில்லை:  

## இதனையும் காண்க
- கோப்பென் காலநிலை வகைப்பாடு
- மான்ட்டேன்
- தூந்திர தட்பவெப்பம்
- துருவத் தட்பவெப்பம்
- மர வரிசை
# அல்பைன் தூந்திரம்

நாடுகள்]]  

வின் அந்தீசு மலைத்தொடர்]]  

**அல்பைன் தூந்திரம்** (**Alpine tundra**) இது ஒரு வகைப்பட்ட இயற்கைப் பிரதேசம் ஆகும். துருவ தூந்திரப் பகுதிகள் போன்று ஆல்ப்ஸ் மற்றும் இமயமலையின் மர வரிசைகளுக்கு அப்பால் உயரந்த மேட்டுப் பகுதிகளில் குட்டைப் புல்வகைகளும், புதர்கள் மட்டுமே வளரும் பிரதேசங்கள் ஆகும். எனவே இத்தூந்திரப் பகுதிகளை அல்பைன் தூந்திரம் என்பர்.  

உலகில் உள்ள மிக உயரமான மலைத்தொடர்களில் அல்பைன் தூந்திர தட்பவெப்ப நிலை காணப்படுகிறது. மேலும் இப்பகுதிகளில் பைங்குடில் விளைவு குறைபாட்டின் காரணமாக குட்டைச் செடிகளும், புற்களும், புதர்களும் மட்டும் வளர்கிறது. மரங்கள் வளர்வதில்லை.  

துருவ தூந்திரப் பகுதிகள் போன்று அல்பைன் தூந்திரப் பகுதிகளில் ஆண்டு முழுவதும் தட்பவெப்பம், கடுங்குளிராகவும், கோடையில் சிறிது வெப்பமும் காணப்படுகிறது. எனவே அல்பைன் தூந்திரப் பகுதிகளில் மரங்கள் வளர்ச்சியடைவதில்லை.  

## புவியியல்
அல்பைன் தூந்திரப் பகுதிகள் ஆசியாவின் இமயமலைத் தொடர்களிலும், ஐரோப்பாவின் ஆல்ப்ஸ் மலைத்தொடர்களிலும் அதிகம் காணப்படுகிறது.  

## இதனையும் காண்க
- தூந்திரம்
- கோப்பென் காலநிலை வகைப்பாடு
- மான்ட்டேன்
- அல்பைன் தட்பவெப்பம்
- அல்பைன்
# 2018 ஆசிய விளையாட்டுப் போட்டிகளின் பதக்கப் பட்டியல்


**2018 ஆசிய விளையாட்டு போட்டிகள்** அதிகாரப்பூர்வமாக XVIII ஆசிய விளையாட்டு என்றழைக்கப்படுகிறது. இது ஆசிய நாடுகளுக்கு இடையே ஆசிய ஒலிம்பிக் கூட்டமைப்பால் நடத்தப்படும் ஒரு மிகப்பெரிய விளையாட்டுத் திருவிழா. இந்த பான் ஆசியன் பல்துறை விளையாட்டு போட்டிகள் ஜகார்த்தா மற்றும் பலெம்பாங் நகரங்களில் 18 ஆகத்து 2018 இல் தொடங்கி 2 செப்டம்பர் 2018 அன்றுடன் முடிவடைகிறது. **ஆசிய விளையாட்டுப் போட்டிகளின் பதக்கப் பட்டியல்** கீழே கொடுக்கப்பட்டுள்ளது. 40 வகையான விளையாட்டுகள் என மொத்தம் 462 போட்டிகளை ஆசிய விளையாட்டில் உள்ளது.  

## பதக்கப் பட்டியல்
<onlyinclude>  
Host nation (இந்தோனேசியா)  

| 1 | 132 | 92 | 65 | 289 |  |  |
| --- | --- | --- | --- | --- | --- | --- |
| 2 | 75 | 56 | 74 | 205 |  |  |
| 3 | 49 | 58 | 70 | 177 |  |  |
| - | 4 | '*''' | 31 | 24 | 43 | 98 |
| 5 | 21 | 24 | 25 | 70 |  |  |
| 6 | 20 | 20 | 22 | 62 |  |  |
| 7 | தாய்பே | 17 | 19 | 31 | 67 |  |
| 8 | 15 | 24 | 30 | 69 |  |  |
| 9 | 15 | 17 | 44 | 76 |  |  |
| 10 | 12 | 12 | 13 | 37 |  |  |
| 12 | 11 | 15 | 46 | 72 |  |  |
| 13 | 7 | 17 | 19 | 43 |  |  |
| 14 | 6 | 12 | 15 | 33 |  |  |
| 15 | 5 | 4 | 3 | 12 |  |  |
| 16 | 5 | 9 | 11 | 25 |  |  |
| 17 | 4 | 16 | 18 | 38 |  |  |
| 18 | 4 | 4 | 14 | 22 |  |  |
| 19 | 4 | 2 | 15 | 21 |  |  |
| 20 | 3 | 6 | 5 | 14 |  |  |
| 21 | 3 | 1 | 2 | 6 |  |  |
| 22 | 2 | 6 | 12 | 20 |  |  |
| 23 | 2 | 1 | 9 | 12 |  |  |
| 24 | 2 | 0 | 1 | 3 |  |  |
| 25 | 1 | 2 | 3 | 6 |  |  |
| 26 | 1 | 2 | 2 | 5 |  |  |
| 27 | 1 | 2 | 0 | 3 |  |  |
| 28 | 1 | 1 | 2 | 4 |  |  |
| 1 | 1 | 2 | 4 |  |  |  |
| 30 | 0 | 3 | 0 | 3 |  |  |
| 31 | 0 | 2 | 2 | 4 |  |  |
| 32 | 0 | 1 | 2 | 3 |  |  |
| 33 | 0 | 1 | 0 | 1 |  |  |
| 34 | 0 | 0 | 3 | 3 |  |  |
| 35 | 0 | 0 | 2 | 2 |  |  |
| 0 | 0 | 2 | 2 |  |  |  |
| 37 | 0 | 0 | 1 | 1 |  |  |
# திருச்செங்கோட்டுத் திருப்பணி மாலை

**திருச்செங்கோட்டுத் திருப்பணி மாலை** என்பது தமிழ்நாட்டின், நாமக்கல் மாவட்டம் திருசெங்கோட்டில் உள்ள அர்த்தநாரீசுவரர் கோயிலுக்கு செய்யப்பட்ட திருப்பணிகளைத் தொகுத்துக் கூறும் ஒரு நூலாகும். மாலை என்பது சிற்றிலக்கிய வகைகளில் ஒன்று. அதில் திருப்பணி மாலை என்பது ஒரு தனி வகை. திருப்பணி மாலை என்னும் இலக்கிய வகையானது கோயில் ஒன்றுக்கு எந்தெந்தக் காலத்தில் என்னென்ன திருப்பணிகள் செய்யப்பட்டன, அவற்றை செய்தவர்கள் யார் என்னும் விவரங்களை செய்யுள் வடிவில் தொகுத்துக் கூறும் கோயில் வரலாற்று நூலாகும்.  

திருச்செங்கோட்டுத் திருப்பணி மாலையின் ஆசிரியர் *எழுகரை நாட்டு நம்பி* என்னும் *சதாசிவப் பண்டிதர்* என்பவராவார். இந்த நூலானது 364 பாடல்களைக் கொண்டது. இந்நூல் விசய நகர ஆட்சியாளர்கள் தொடங்கி அதன்பிறகு ஆண்ட சிற்றரசர்கள் காலம் வரையில் செய்யப்பட்ட கோயில் திருப்பணிகளை பட்டியல் இடுகிறது. இந்த நூலை 1913இல் தி. அ. முத்துசாமிக் கோனார் பதிப்பித்தார். இந்நூலில் சில பாடல்கள் சிதைந்துவிட்டதாக குறிப்பிடும் பதிப்பாசிரியர். இந்நூல் கூறும் தகவல்களுக்கு பின்னர் ஆங்கிலேயர்களும், தனிநபர்களும் செய்த திருப்பணிகள் பற்றிய தகவல்களை கோனாரே செய்யுள் வடிவில் பாடி இதனுடன் சேர்த்துள்ளார். அவற்றையும் சேர்த்து மொத்தம் 408 செய்யுள்களைக் கொண்ட நூலாக பதிப்பித்துள்ளார். இந்நூல் தரும் செய்திகளையும் கல்வெட்டு ஆதாரங்களையும் ஒப்பிட்டு கல்வெட்டு ஆய்வாளர் வெ. இரா. துரைசாமி இரண்டும் பெரும்பாலும் பொருந்தி போவதாக குறிப்பிட்டுள்ளார்.
# துருவத் தட்பவெப்பம்

, தூந்திர தட்பவெப்பம் கொண்ட பகுதிகள் (அடர் நீலப்பச்சை நிறத்தில்), பனி மூடிய பகுதிகள் (வெளிர் நீலப்பச்சை நிறத்தில்]]  

பகுதிகளில் வெப்பம் குறைந்துள்ளது. காரணம், இங்கு சூரியக் கதிர்கள் அதிக தொலைவிலிருந்து, அதிக பரப்பில் விழுகின்றது. ஆனால் நில நடுக்கோட்டில் சூரியன் கதிர்வீச்சு குறைந்த நேரத்திலும், குறுகிய பரப்பிலும் விழுவதால் வெப்பம் அதிக உணரப்படுகிறது.]]  

**துருவத் தட்பவெப்பம்** (**polar climate**), துருவப் பகுதிகளில் கோடைக்காலத்திலும் வெயிலின் தாக்கம் மிகமிகக் குறைவாக உணரப்படுகிறது. வட துருவம் மற்றும் தென் துருவப் பிரதேசங்களின் சராசரி வெப்பம் குறைவாக உள்ளது. புவியின் 20% பகுதிகள் துருவத் தட்பவெப்பம் கொண்டுள்ளது.  

பெரும்பாலன துருவத் தட்பவெப்ப பிரதேசங்கள் நிலநடுக் கோட்டிற்கு வடக்கேயும், தெற்கேயும் அமைந்துள்ளது. துருவப் பிரதேசத்தின் கோடைக்காலத்தின் நீண்ட பகல் நேரமும், குளிர்காலத்தின் பகல் நேரம் குறுகியதாகவும் உள்ளது. மேலும் துருவப் பகுதிகளில் கோடைக்காலமும், குளிர்காலமும் நீண்டதாக உள்ளது. துருவத் தட்பவெப்பம் காரணமாக இப்பிரதேசங்கள் மரங்கள் அற்ற, பனி மூடிய தூந்திரப் பிரதேசமாக உள்ளது.  

## பிற தட்பவெப்பங்கள்

துருவ தட்பவெப்பம் இரு வகைப்படும்: அவைகள் **ET** எனப்படும் தூந்திர தட்பவெப்பம் மற்றும் **EF** எனப்படும் **பனி மூடிய தட்பவெப்பம்** ஆகும். தூந்திர தட்பவெப்ப காலநிலையில் ஆண்டின் ஒரு மாத சராசரி வெப்பம் 0&nbsp;°C (32&nbsp;°F) மேலாக இருக்கும். பனி மூடிய துருவ தட்பவெப்ப காலநிலையில் ஆண்டு முழுவதும் வெப்பம் கீழ் இருக்கும்.  

தூந்திர தட்பவெப்ப நிலையில் உள்ள பிரதேசத்தில் மரங்கள் வளராது. இருப்பினும் சிறப்பான சிறு புல் வகைகள், புதர்கள் வளரும். பனி மூடிய தட்பவெப்ப நிலையில் உள்ள பிரதேசங்களில் பனி உருகும் வரை புற்களும், புதர்களும் கூட வளராது. அல்பைன் தட்பவெப்ப பிரதேசஙகளிலும், துருவ தட்பவெப்ப நிலை கொண்டிருக்கும்.  

## துருவ தட்பவெப்ப இடங்கள்

புவியில் அண்டார்டிகாவில் மட்டும் அதிக பனி மூடிய தட்பவெப்ப நிலையில், நிரந்தர பனிச் சிகரங்கள் காணப்படுகிறது. தூந்திர தட்பவெப்ப நிலை கொண்டுள்ள கிரீன்லாந்திலும் நிரந்தர பனி மூடிய சிகரங்கள் உள்ளது. ஸ்காண்டிநேவியா, பெரிங் நீரிணை, சைபீரியா மற்றும் வடக்கு ஐஸ்லாந்து, வடக்கு கனடா, அலாஸ்கா பகுதிகள் தூந்திர தட்பவெப்ப நிலை கொண்டுள்ளது.  

தென் அமெரிக்காவின் தென்கோடியில் உள்ள தியாரா டெல் பியுகோ, தெற்கு சேத்லாந்து தீவுகள் மற்றும் போக்லாந்து தீவுகள் துருவ தட்பவெப்பம் கொண்டுள்ளது.  

### ஆர்க்டிக் பெருங்கடல்

ஆர்க்டிக் பெருங்கடல் சூழ்ந்த ஆர்க்டிக் பகுதிகள் ஆண்டு முழுவதும் பனி மலைகளுடன் காணப்படுகிறது.  
ஆர்டிக்கின் குளிர்கால தட்பவெப்பம் முதல் முடிய வரை உள்ளது. கோடக்கால தட்பவெப்பம் முதல் முடிய உள்ளது. ஆர்க்டிக் பெருங்கடற் பரப்புகள் தூந்திர பிரதேசமாக உள்ளது.  

### அண்டார்டிகா

புவியில் குளிர் அதிகமுள்ள பகுதி அண்டார்டிகா ஆகும். அண்டார்டிகாவின் குறைந்தபட்ச வெப்பம் என ருசியாவின் வஸ்தோக் நிலையம் கணக்கிட்டுள்ளது.  

தொழில்நுட்ப ரீதியாக பார்த்தால் அண்டார்டிகா ஒரு பனிப்பாலைவனம் ஆகும். இங்கு ஆண்டு சராசரி மழைப் பொழிவு ஆகும்.  

## இதனையும் காண்க
- கோப்பென் காலநிலை வகைப்பாடு
- அல்பைன் தட்பவெப்பம்
- மான்ட்டேன்
- தூந்திர தட்பவெப்பம்
# குளோரோ அசிட்டமைடு



**குளோரோ அசிட்டமைடு** *(Chloroacetamide)* என்பது CHCl<sub>2</sub>CONH<sub>2</sub> என்ற மூலக்கூற்று வாய்ப்பாட்டைக் கொண்ட குளோரினேற்றம் செய்யப்பட்ட ஒரு கரிமச் சேர்மம் ஆகும். களைக்கொல்லியாகவும் பாதுகாக்கும் பொருளாகவும் இது பயன்படுத்தப்படுகிறது. இச்சேர்மம் நீரில் நன்றாக கரையும். நிறமற்ற படிகங்களாகவும் தனித்தன்மையான மணம் கொண்டதாகவும் இது காணப்படுகிறது. நாட்பட்ட பழைய மாதிரிகள் மஞ்சள் நிறத்தில் காணப்படுகின்றன.  

## தயாரிப்பு

மெத்தில் எசுத்தரை அமோனியாற்பகுப்பு செய்து குளோரோ அசிட்டமைடு தயாரிக்கப்படுகிறது :  

:ClCH<sub>2</sub>CO<sub>2</sub>CH<sub>3</sub> + NH<sub>3</sub> → ClCH<sub>2</sub>C(O)NH<sub>2</sub> + CH<sub>3</sub>OH.  

## தீங்குகள்

குளோரோ அசிட்டமைடு ஒரு நச்சு வேதிப்பொருளாகும். தோல் மற்றும் கண்களில் எரிச்சலை உண்டாக்கும். ஒவ்வாமை வினையை உண்டாக்கும். இனப்பெருக்கத்தை பாதிக்கும் நச்சாகவும் பிறப்புக் குறைபாடுகளுக்கு காரணமான ஒரு பொருளாகவும் இருக்கலாமென கருதப்படுகிறது . 225 பாகை செல்சியசு வெப்பநிலைக்கு மேல் சூடுபடுத்தும்போது இது சிதைவடைந்து குளோரின், நைட்ரசன் உள்ளிட்ட நச்சு வாயுக்களை உருவாக்குகிறது.  
## இதையும் காண்க
- அசிட்டமைடு
# ஆய்-காவு



**ஆய்காவு** (*Hǎikǒu*, *ஹைகாவ்*, ), தென்கிழக்குச் சீனாவின் ஆய்னான் மாகாணத்தின் தலைநகரமும் மிகுந்த மக்கள் வாழும் நகரமும் ஆகும். ஆய்னான் மாகாணத்தின் வடக்குக் கடலோரத்தில் நாண்டு ஆற்றின் கழிமுகத்தில் ஆய்காவு நகரம் அமைந்துள்ளது. இந்த நகரத்தின் வடபகுதியில் ஐதியான் தீவு உள்ளது.  

ஆய்காவு மாவட்டநிலை நகரமாக நிர்வகிக்கப்படுகின்றது. பரப்பில் நான்கு மாவட்டங்களை உள்ளடக்கி உள்ளது. இந்த நான்கு நகரிய மாவட்டங்களில் 2,046,189 மக்கள் வாழ்கின்றனர்.  

ஆய்காவு ஓர் துறைமுக நகரம். இன்று பாதிக்கும் மேலான வணிகம் இதன் துறைகளின் மூலமே நடைபெறுகின்றது. அய்னான் பல்கலைக்கழகம் இந்நகரில் உள்ளது; அதன் முதன்மை வளாகம் அய்தியான் தீவில் அமைந்துள்ளது.  
## காட்சிக்கூடம்
# சிவகிரி சமீன்

**சிவகிரி சமீன்**  (**Sivagiri estate**) என்பது பிரித்தானிய இந்தியாவின், சென்னை மாகாணத்தின், திருநெல்வேலி மாவட்டத்தில் இருந்த ஒரு  *சமீந்தார்* பகுதியாகும். இது 125 சதுர கிலோ மீட்டர் பரப்பளவு கொண்டதாக இருந்தது. இதன் தலைநகரம் சிவகிரி நகரமாகும்.  

1947 இல் இந்தியா விடுதலைப் பெற்ற நிலையில் சுவிஸ் வங்கிக் கணக்கில் சமீன் குடும்பத்தினரின் பெரும்பாலான சொத்துக்கள் இடமாற்றம் செய்யப்பட்டன என்று சமீனின் ஒரு வாரிசு 2012 சூலை மாதம் தெரிவித்தார்.
# மேல்மலையனூர் வட்டம்


**மேல்மலையனூர் வட்டம்**, தமிழ்நாட்டின், விழுப்புரம் மாவட்டத்தில் அமைந்த 13 வருவாய் வட்டங்களில் ஒன்றாகும். இதன் நிர்வாகத் தலைமையிட வட்டாட்சியர் அலுவலகம் மேல்மலையனூரில் இயங்குகிறது.  

இவ்வட்டம் 80 வருவாய் கிராமங்கள் கொண்டது. இவ்வட்டத்தில் உள்ள மேல்மலையனூர் ஊராட்சி ஒன்றியம் 55 ஊராட்சிகளைக் கொண்டுள்ளது.  
## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின்படி, 34,241 குடியிருப்புகள் கொண்ட மேல்மலையனூர் வட்டத்தின் மக்கள் தொகை 1,41,155 ஆகும். அதில் ஆண்கள் 70,621 மற்றும் பெண்கள் 70,534 ஆக உள்ளனர்.  
## இதனையும் காண்க
- மேல்மலையனூர் ஊராட்சி ஒன்றியம்
# மரக்காணம் வட்டம்


**மரக்காணம் வட்டம்**, தமிழ்நாட்டின், விழுப்புரம் மாவட்டத்தில் அமைந்த 13 வருவாய் வட்டங்களில் ஒன்றாகும். விழுப்புரம் வட்டத்தின் கிழக்குக் கடற்கரைப் பகுதிகளைக் கொண்டு மரக்காணம் வட்டம் அமைக்கப்பட்டது.  

இதன் நிர்வாகத் தலைமையிட வட்டாட்சியர் அலுவலகம் மரக்காணத்தில் இயங்குகிறது. மரக்காணம் வட்டம் 60 வருவாய் கிராமங்கள் கொண்டது. இவ்வட்டத்தில் அமைந்த மரக்காணம் ஊராட்சி ஒன்றியம் 56 கிராம ஊராட்சிகளைக் கொண்டது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 34,85 குடியிருப்புகள் கொண்ட மரக்காணம் வட்டத்தின் மக்கள் தொகை 1,47,713 ஆகும். இதில் ஆண்கள் 73,769 மற்றும் பெண்கள் 73,76 உள்ளனர்.  
## இதனையும் காண்க
- மரக்காணம் ஊராட்சி ஒன்றியம்
# நிப்பூர்



**நிப்பூர்** (**Nippur**) (சுமேரியம்: *நிப்ரு*), அக்காதியம்: *நிப்பூர்*) சுமேரியாவின் பண்டைய அண்மைக் கிழக்கின் நகரங்களில் ஒன்றாகும்.  

இந்நகரம் சுமேரியர்களின் கடவுளான மழை மற்றும் அண்டத்தின் ஆட்சியாளரான கடவுள் *என்லிலுக்கு* சிறப்பிடம் தருகிறது.  

பண்டைய நிப்பூர் நகரத்தின் தொல்லியல் களங்கள், தற்கால ஈராக் நாட்டின் அல் குவாதிசியா ஆளுனரகத்தின், நுஃபார் சிற்றூரில் உள்ளது.  

## அமைவிடம்
டைகிரிஸ் ஆற்றின் கரையில், பாக்தாத் நகரத்திலிருந்து தென்கிழக்கில் 160 கி.மீ. தொலைவில் பண்டைய நிப்பூர் தொல்லியல் நகரம் உள்ளது.  

## வரலாறு
நிப்பூர் நகரம் தனது சொந்த அரசியல் மேலாதிக்கத்தை என்றும் பேணியதில்லை. ஆனால் ஊர், பாபிலோன், ஈலம் போன்ற மற்ற நகர ஆட்சியாளர்களின் ஆதிக்கத்தை ஏற்றுக்கொண்டது. நிப்பூர் நகரம் *என்லில்* கடவுளின் கோயில் அமைந்திருந்ததால் புனித நகரமாக விளங்கியது.  

சுமேரியாவின் கிஸ் நகர ஆட்சியாளர் என்லில் கடவுளுக்கான கோயிலை நிப்பூரில் முதலில் அமைத்தார்.  

### அக்காத், ஊர் மற்றும் மற்றும் பழைய பாபிலோனியப் பேரரசு காலத்தில்
காலத்திய பழைய பாபிலோனியப் பேரரசில் நிப்பூர் நகரம்]]  

கிமு 3000ன் இறுதியில் கிழக்கு செமிடிக் மொழிகளில் ஒன்றான அக்காதியம் பேசிய அக்காடிய ஆட்சியாளர்கள் நிப்பூர் நகரத்தை கைப்பற்றினர்.  

அக்காடியப் பேரரசு வீழ்ந்த காலத்தில் நிப்பூர் நகரத்திற்கு உரிய புனித நகரம் என்ற பெருமையை பாபிலோன் நகரத்திற்கு அளிக்கப்பட்டது.  

அக்காடிய ஆக்கிரமிப்பிற்குப் பின், ஊர் நகர மூன்றாவது ஊர் வம்ச மன்னர் ஊர் நம்மு என்பவர் நிப்பூர் நகரத்தில் **நரம் சின்** மற்றும் **ஊர் நம்மு** கோயில்களை எழுப்பினார்.  

### பிந்தைய வரலாறு
கிமு 8ம் நூற்றாண்டில் நிப்பூர் நகரத்தை ஆட்சி செய்த புது அசிரியப் பேரரசர் *இரண்டாம் சர்கோன்* காலத்திய கல்வெட்டுகள் கிடைக்கப்பெற்றுள்ளது.  

புது அசிரியப் பேரரசின் வீழ்ச்சிக்குப் பின் செலூக்கியப் பேரரசு ஆட்சிக்காலத்தில் நிப்பூர் நகரத்தின் என்லில் தெய்வத்திற்கான கோயில், கோடையாக மாற்றபட்டது.  

பின்னர் நிப்பூர் கோட்டைகளை கிமு 250ல் பார்தியர்கள் சீரமைத்தனர். சசானியப் பேரரசு காலத்தில் நிப்பூர் நகரம் பாழடைந்து, சிறு கிராமமாக நிப்பூர் நகரம் காட்சியளித்தது.  

## தொல்லியல்
2600 - கிமு 2500]]  

நிப்பூர் தொல்லியல் களத்தில் 30 மீட்டர் உயரம் கொண்ட பெரிய மண்மேடு கண்டெடுக்கப்பட்டது. இதனை அரேபியர்கள் நூப்பர் என்றனர். இத்தொல்லியல் களத்தை 1851ல் சர் ஆஸ்டின் ஹென்றி லயர்டு என்பவர் முதலில் அகழாய்வு செய்தார்.  
1889 - 1890களில் ஐக்கிய அமெரிக்காவின் பென்சில்வேனியா பல்கலைக்கழக்கத்தின் தொல்லியல் அறிஞர்கள் மீண்டும் விரிவாக அகழாய்வு செய்தனர்.  

சிகாகோ கீழ்திசை நிறுவத்தினர் நிப்பூர் தொல்லியல் களத்தை 1948 முதல் 1990 வரை 19 முறை அகழாய்வு செய்தனர்.  

நிப்பூர் தொல்லியல் களத்தில் ஏழு களிமண் சவப்பெட்டிகள் கண்டெடுக்கப்பட்டது. அவைகள் பிலடெல்பியா பல்கலைக்கழகத்தின் அருங்காட்சியகத்தின் உள்ளது.  

## இதனையும் காண்க
- பண்டைய அண்மை கிழக்கின் நகரங்கள்

## அடிக்குறிப்புகள்
# சவுரப் சவுத்ரி



**சவுரப் சவுத்ரி (**Saurabh Chaudhary பிறப்பு: மே 11,2002) ஓர் இந்திய குறி பார்த்துச் சுடுதல் வீரர் ஆவார். இவர் 2018 ஆசிய விளையாட்டுப் போட்டியில் 10 மீ சுருள் துப்பாக்கி சுடுதல் பிரிவில் இந்தியா சார்பில் விளையாடிய இவர் தங்கம் வென்றார். மேலும் இவர் ஜெர்மனி,சுல்லில் நடைபெற்ற ஐஎஸ் எஸ் எஃப் எனும் இளையோருக்கான உலக துப்பாக்கி சுடுதல் போட்டியில் புதிய உலக சாதனை படைத்து தங்கம் வென்றார். 2019 பெப்ரவரியில் புது தில்லியில் நடைபெற்ற உலகக்கோப்பை துப்பாக்கி சுடுதலில் 10 மீ காற்றுத்துப்பாக்கிப் பிரிவில் தங்கம் வென்றார். இதன் மூலம் தோக்கியோவில் நடைபெற்ற ஒலிம்பிக் போட்டிக்கும் தகுதி பெற்றார்.
# பல்லாக்சிமெத்திலீன் இருமெத்தில் ஈதர்கள்



**பல்லாக்சிமெத்திலீன் இருமெத்தில் ஈதர்கள்** *(Polyoxymethylene dimethyl ethers)* என்பவை H<sub>3</sub>CO(CH<sub>2</sub>O)<sub>n</sub>CH<sub>3</sub> என்ற மூலக்கூற்று வாய்ப்பாட்டைக் கொண்ட ஒரு வகை கரிமச் சேர்மங்களைக் குறிக்கும். இவை பாலியாக்சிமெத்திலீன் டைமெத்தில் ஈதர்கள் என்ற பெயராலும் அழைக்கப்படுகின்றன. இவ்வாய்ப்பாட்டிலுள்ள n குறிப்பாக 3 முதல் 8 வரையிலான எண்களைக் குறிக்கும்.  

இருமீத்தாக்சிமீத்தேன் எனப்படும் மெத்திலாலுடன் பார்மால்டிகைடு அல்லது பாராபார்மால்டிகைடு போன்ற பார்மால்டிகைடுக்கு சமமான சேர்மங்கள் அல்லது மூவாக்சேன் போன்றவற்றில் ஒன்றைச் சேர்த்து வினைபுரியச் செய்வதால் பல்லாக்சிமெத்திலீன் இருமெத்தில் ஈதர்கள் உருவாகின்றன.  

ஒரு கரைப்பானாகவும் டீசல் எரிபொருளுடன் கூட்டுசேர் பொருளாகவும் இதைப்பயன்படுத்துகிறார்கள்.
# மூவாக்சேன்



**மூவாக்சேன்** *(Trioxane)* என்பது C<sub>3</sub>H<sub>6</sub>O<sub>3</sub> என்ற மூலக்கூற்று வாய்ப்பாட்டைக் கொண்ட குளோரினேற்றம் செய்யப்பட்ட ஒரு கரிமச் சேர்மம் ஆகும். இச்சேர்மம் மூன்று கார்பன் அணுக்கள் மற்றும் மூன்று ஆக்சிசன் அணுக்கள் சேர்ந்து உருவாகும் ஆறு உறுப்பினர் வளையத்தைக் கொண்டிருக்கிறது. C3H6O3 என்ற மூலக்கூற்று வாய்ப்பாட்டையே கொண்ட மூன்று மாற்றியக் கரிமச்சேர்மங்கள் காணப்படுகின்றன.  

அவை:  

- 1,2,3-மூவாக்சேன், இது ஒரு கருத்தியலான சேர்மம் ஆகும். மோலோசோனைடுடன் தொடர்புடைய சேர்மமாக இது கருதப்படுகிறது .

- 1,2,4-மூவாக்சேன், இதுவும் ஒரு கருத்தியலான சேர்மம் ஆகும் இதன் கட்டமைப்பு ஆர்ட்டிமிசினின் மற்றும் இதைப்போன்ற மலேரிய எதிர்ப்பு முகவர்களின் கட்டமைப்புத் தோற்றத்தில் காணப்படுகிறது .

- 1,3,5-மூவாக்சேன், இச்சேர்மம் பார்மால்டிகைடின் முப்படியாகக் கருதப்படுகிறது. எரிபொருள் மற்றும் நெகிழி தயாரிப்பில் பயன்படுகிறது. எக்சாமீனுடன் சேர்க்கப்பட்டு பயன்படுத்தும்போது திண்ம எரிபொருளாகவும் பயனாகிறது.
# செம்பியன் கண்டியூர்


**செம்பியன் கண்டியூர்** (**Sembiyankandiyur**) என்பது தமிழ்நாட்டின், மயிலாடுதுறை மாவட்டம், மயிலாடுதுறை வட்டத்தில் காவிரி ஆற்றின் வடகரையில் குத்தாலத்திலிருந்து இரண்டு கி.மீ. தொலைவில் அமைந்துள்ள ஒரு தொல்லியல் களமாகும்.  

## தொல்லியல் அகழ்வாய்வு
2006 ஆம் ஆண்டின் துவக்கத்தில், பள்ளி ஆசிரியரான வி. சண்முகநாதன் என்பவரால் சிந்து எழுத்துக்களை ஒத்த எழுத்துகள் பொறிக்கப்பட்ட புதியகற்கால கோடாரி (கருவி) கண்டுபிடிக்கப்பட்டது. இந்தக் கோடாரியானது கைகளால் செய்யப்பட்ட, வழவழப்பான கல் கோடாரியாகும், இதில் நான்கு சிந்து சமவெளி குறியீடுகள் இருந்தன. இதில் உள்ள எழுத்துகளின் காலமானது கி.மு 1500 க்கு முற்பட்டது என்று கருதப்படுகிறது.  

தமிழக தொல்லியல் துறையின் சிறப்பு ஆணையர் டி. எஸ். ஸ்ரீதரின் கூற்றுப்படி, இதில் நான்கு குறியீடுகள் அடையாளம் காணப்பட்டன. இந்தியக் கல்வெட்டாய்வாளரும் சிந்து சமவெளி எழுத்துகளின் ஆய்வாளருமான ஐராவதம் மகாதேவன் இந்தக் கண்டுபிடிப்பானது தமிழ்நாட்டில் வாழ்ந்த புதிய கற்கால மக்களும் சிந்து சமவெளியில் வாழ்ந்த மக்களும் "ஒரே மொழியைப் பேசியவர்கள் அது திராவிட மொழிதான் இந்தோ ஆரிய மொழி அல்ல" என்பதற்கு இது உறுதியான சான்று என்கிறார். இந்தக் கண்டுபிடிப்பிற்கு முன்னர், சிந்து சித்திர எழுத்துகளானது தென்னிந்திய தீபகற்பத்தில், மகாராட்டிரத்தின் கோதாவரி சமவெளியில் பிரவர ஆற்றுப் பகுதியில் கிடைத்துள்ளன. இந்தக் கல்லானது வட இந்தியாவில் இருந்து வந்திருக்கலாம் என்ற கூற்றை திரு ஐராவதம் மகாதேவன் உறுதியாக மறுத்தார். இந்த கற்கள் முழுக்கமுழுக்க தென்னிந்திய பாறைவகையைச்சேர்ந்தது என்றார்.  

இந்த கண்டுபிடிப்பு தொல்லியல் துறை வட்டாரங்களில் ஒரு பரபரப்பை ஏற்படுத்தியது. அதன் பிறகு, இந்திய தொல்லியல் ஆய்வு மையம் செம்பியன்கண்டியியூரில் அகழ்வு செய்ய முடிவுசெய்தது.  

கற்கோடாரி கிடைத்த இடத்தில் நான்கு குழிகள் அகழப்பட்டன. அதில், வழவழப்பான களிமண்ணால் செய்யப்பட்ட சிறிய பானைகளும், வட்டில்களும், தட்டுகளும், கிண்ணங்களும், கறுப்பு, சிவப்பு நிற மட்கலன்களும், கறுப்பு நிற மட்கலன்களும், சிவப்பு மட்கலன்களும் இவற்றில் அடங்கும். மேலும், பெண்கள் விளையாடும் வட்ட வடிவ சில்லுகளும், சில எலும்புச் சிதைவுகளும் இங்கு கிடைத்தன.  

முழுமையாக கிடைத்த பானைகளில் மீன், டமாரு, சூரியன், நட்சத்திரம், ஸ்வஸ்திக் போன்றவை வரையப்பட்டிருந்தன. இந்த கீறல்கள் கறுப்பு, சிவப்பு நிற மட்கலன்கள், கறுப்பு நிற மட்கலன்கள் போன்றவற்றில் வரையப்பட்டிருந்தன சில குறியீடுகள் மீண்டும் மீண்டும் இடம்பெற்றிருந்தன.
# ரெனானா ஜாப்வாலா

**ரெனானா ஜாப்வாலா** ( Renana Jhabvala ) என்பவர் ஆமதாபத்தைச் சேர்ந்த சமூகச் செயற்பாட்டாளரும், ஏழை எளிய பெண்களைத் தொழிற்சங்கம் மற்றும் இயக்க ரீதியாக வழிநடத்துபவரும் ஆவார். சேவா என்னும் சுயவேலை பெண்கள் சங்கத்தில் பல ஆண்டுகளாகத் தம்மை ஈடுபடுத்திக் கொண்ட பெண்மணி ஆவார். திண்டுக்கல்லில் உள்ள காந்தி கிராமம் கிராமியப் பல்கலைக்கழகம் வேந்தராக 2012 ஏப்பிரலில் ஆனார். 1990 இல் இவருக்குப் பத்மசிறீ விருது இந்திய அரசு வழங்கியது. இவருடைய கணவர் பிரபல பத்திரிகையாளரான அரீசு காரே ஆவார்.  

## பிறப்பும் படிப்பும்

ரெனானா ஜாப்வாலா தில்லியில் பிறந்தார். இவருடைய தந்தை சைரஸ் ஜாப்வாலா ; தாயார் ஆங்கில எழுத்தாளரும் புக்கர் பரிசு பெற்றவருமான ரூத் பிராவர் ஜாப்வாலா ஆவார். ரெனானாவின் தாத்தா, பாட்டி இருவரும் பொது வாழ்க்கையில் ஈடுபட்டவர்கள். இந்திய தொழிற்சங்கத்தில் தாத்தா  
செயல்பட்டார்.பாட்டி மீராபென் ஜாப்வாலா பெண்கள் முன்னேற்றத்தில் அக்கறையுடன் ஈடுபட்டு இயங்கினார்.  

ரெனானா பள்ளிப் படிப்பைத் தில்லியில் முடித்தார். 1972 இல் கல்லுரிக் கல்வியை தில்லி பல்கலைக்கழகத்தில் இந்துக் கல்லூரியில் முடித்தார். பின்னர் ஆர்வர்டு பல்கலைக்கழகத்திலும் அதன் பின்னர்  
யேல் பல்கலைக் கழகத்தில் பொருளியல் கல்வியும் பயின்றார்.  

## மேற்கோள்
# அட்ட லிங்கங்கள்

**அட்ட லிங்கங்கள்** என்பவை எண் திசைகளுக்கு ஒன்றென அமைந்த எட்டு லிங்கங்கள் ஆகும். எட்டு திசைகளிலும் மக்கள் வழிபட்டு நன்மையடைய சிவபெருமான் எட்டுவித லிங்கத் திருமேனிகளாய் இருப்பதாக சைவர்கள் நம்புகிறார்கள்.  

அட்ட லிங்கங்கள் திருவேற்காடு, திருவண்ணாமலை போன்ற பல இடங்களில் அமைந்துள்ளன.  

### எட்டு லிங்கங்கள்

**எண்திசை காவலர்களும் திசைக்கு உரிய லிங்கங்களும்**

| திசைகள் | காவலர் | லிங்கம் |  |
| --- | --- | --- | --- |
| கிழக்கு | இந்திரன் | இந்திரலிங்கம் |  |
| தென்கிழக்கு | அக்னி | அக்னி லிங்கம் |  |
| தெற்கு | எமன் | எமலிங்கம் |  |
| தென்மேற்கு | நிருதி | நிருதி லிங்கம் |  |
| மேற்கு | வருணன் | வருண லிங்கம் |  |
| வடமேற்கு | வாயு | வாயு லிங்கம் |  |
| வடக்கு | குபேரன் | குபேர லிங்கம். |  |
| வடகிழக்கு | ஈசானன் | ஈசான லிங்கம் | } |

### திருவேற்காடு அட்ட லிங்கங்கள்

#### 1.இந்திர லிங்கம்:
திருவேற்காடு வள்ளிக் கொல்லைமேட்டில் 'இந்திர சேனாபதீஸ்வரா்' என்ற பெயாில் கோவில் கொண்டுள்ளாா் சிவபெருமான். இந்திரன் வழிபட்டதனால் இந்திர லிங்கம் எனப் பெயா் பெற்றது.  

#### 2.அக்னி லிங்கம்:
நுாம்பல் என்ற இடத்தில் ஆனந்தவல்லி சமேதர அத்தீஸ்வரா் என்ற பெயாில் இறைவன் அருள்பாலிக்கிறாா். இவ்இறைவனை காசியில் இருந்து கொண்டு வந்த நூம்பல் என்னும் அதிசய மலரால் அகத்தியா் வழிபட்டதால் நுாம்பல் எனும் பெயா் இத்தலத்திற்கு வந்தது. திருவேற்காட்டின் அருகே இத்தலம் உள்ளது.  

#### 3.எம லிங்கம்:
மரகதாம்பிகை சமேத கைலாசநாதா் என்று திருநாமம் கொண்டு செந்நீா்குப்பத்தில் அருள்பாலிக்கிறாா் இறைவன்.  

#### 4. நிருதி லிங்கம்:
ஆவடி-பட்டாபிராம் சாலையில் பாாிவாக்கம் என்ற இடத்தில் பாலீஸ்வரா் என்ற பெயாில் பாலாம்பிகை சமேதரராக இறைவன் அருள் பாலிக்கிறாா். 2300 ஆண்டுகள் முற்பட்டது இக்கோவில்.  

#### 5.வருண லிங்கம்:
ஆவடி சாலையில் மேட்டுப்பாளையத்தில் உள்ள இறைவன் ஜலகண்டேசுவாி சமேத ஜலகண்டேசுவரனாக சிவபெருமான் அருள் புாிகிறாா்.  

#### 6.வாயு லிங்கம்:
பருத்திப்பட்டு எனும் ஊாில் விருத்தாம்பிகையுடன் வாயு லிங்கேஸ்வரனாக சிவபெருமான் வீற்றிருக்கிறாா்.  

#### 7. குபேர லிங்கம்:
சுந்தர சோழபுரத்தில் உள்ளது இக்கோவில். இத்தல இறைவன் வேம்புநாயகி சமேத குபேரீஸ்வரா். கி.பி.11ஆம் நுாற்றாண்டில் சுந்தரசோழன் ஆட்சி செய்ததால் இவ்விடம் சுந்தர சோழபுரம் என அழைக்கப்படுகிறது.  

#### 8. ஈசான லிங்கம்:
திருவேற்காடு கோலடி சுற்றுப்பாதையில் பாா்வதி சமேத ஈசான லிங்கமாக அருள் புாிகிறாா் சிவபெருமான். பொிய பாணலிங்க வடிவில் காட்சியளிக்கும் லிங்கம் இதுவாகும்.  

## கூனஞ்சேரி அட்ட லிங்கங்கள்
தமிழ்நாடு மாநிலத்தில் தஞ்சை மாவட்டம் பாபநாசத்துக்கு அருகேயுள்ளது கூனஞ்சேரி. இங்குள்ள கயிலாசநாதர் கோயிலில் அட்டவக்கிரர் பிரதிஷ்டை செய்து வழிபட்ட அட்ட லிங்கங்கள் உள்ளன. இந்த அட்டலிங்கங்களை வழிபட்ட பிறகு அட்டவக்கிரர் உடல் சரியானது, அதனால் கூனல் நிமிர்ந்த புரம் என்றொரு பெயரும் இவ்வூருக்கு உள்ளது.  

பிருத்வி லிங்கம், அப்பு லிங்கம், அக்னி லிங்கம், வாயு லிங்கம், ஆகாச லிங்கம், சூரிய லிங்கம், சந்திர லிங்கம், ஆத்ம லிங்கம் ஆகியவை இங்குள்ள அட்ட லிங்கங்களாகும்.  

தேய்பிறை அட்டமி தினத்தில் நல்லெண்ணெயால் அட்ட பைரவ லிங்கங்களுக்கு அபிசேகம் செய்து, பின்பு விபூதியால் அபிசேகம் செய்து மல்லி, முல்லை, வெள்ளை அரளி, சிகப்பு அரளி, பச்சை, மரிக்கொழுந்து, தாமரை, செவ்வந்தி என எட்டு வகை மலர்களால் அர்ச்சனை செய்தால் உடல் ஊனம் சரியாகும் என்பது நம்பிக்கையாகும்.  

### வழிபடும் முறை:
இந்த லிங்கங்களுக்கு நெய்தீபம் ஏற்றி வழிபட்டால் சிவன் அருள் பெற்று நல்வாழ்வு காணலாம்.  

## ஆதாரங்கள்

## இவற்றையும் காண்க
- அட்ட இலட்சுமி
# 1270



**1270** (**MCCLXX**) பழைய யூலியன் நாட்காட்டியில் புதன்கிழமை ஆரம்பமான ஒரு சாதாரண ஆண்டாகும்.  

## நிகழ்வுகள்
### ஆப்பிரிக்கா
- எட்டாவது சிலுவைப் போர்: பிரான்சின் ஒன்பதாம் லூயி மன்னர் மம்லூக் சுல்தானிடம் இருந்து சிலுவை நாடுகளைக் கைப்பற்ற எட்டாவது சிலுவைப் போரை தூனிசில் ஆரம்பித்தார்.
- ஆகத்து 10 &ndash; யெக்கூனோ அம்லாக் [[எத்தியோப்பியா]வின் சாக்வி வம்சத்தைத் தோற்கடித்து, ஆட்சிக்கு உரிமை கோரி, சொலமனிய வம்சத்தை உருவாக்கினான். இது 1974 வரை நீடித்தது.
- ஆகத்து 25 &ndash; பிரான்சின் ஒன்பதாம் லூயி மன்னர் தூனிசில் சிலுவைப் போரில் இறந்தார். குடிநீர் மாசடைந்ததால் இவர் இறந்திருக்கலாம் எனக் கருதப்படுகிறது.
- அக்டோபர் 30 &ndash; தூனிசு கைப்பற்றப்பட்டதை அடுத்து எட்டாவது சிலுவைப் போர் முடிவுற்றது. ஒன்பதாம் லூயியின் சகோதரன் சிசிலியின் முதலாம் சார்லசுக்கும், தூனிசின் கால்பா முகம்மது அல்-முஸ்தான்சிருக்கும் இடையில் உடன்பாடு எட்டப்பட்டது.

### ஆசியா
- ஆசுக்கெலன் என்ற பண்டைய நகரத்தை மம்லூக் சுல்தான் பைபார் சிலுவை நாடுகளிடம் இருந்து கைப்பற்றினான். இந்நகரம் பின்னர் மீளமைக்கப்படவில்லை.
- தப்ரீசு நகரம் (இன்றைய ஈரானில்) மங்கோலியரின் தலைநகராக்கப்பட்டது.
- இலங்கையில் நான்காம் விஜயபாகுவின் ஆட்சிக் காலம்
- சாவகன் மைந்தன் இலங்கையின் தெற்குப்பகுதியை படையெடுக்க முயல முதலாம் மாறவர்மன் குலசேகர பாண்டியன் தலைமையில் பாண்டியர் படை ஈழத்தின் மீது படையெடுத்து சாவகன் மைந்தனை தோற்கடித்தது.

### ஐரோப்பா
- பெப்ரவரி 16 &ndash; லித்துவேனியா லிவோனியரை உறைந்த பால்டிக் கடல் சமரில் வென்றது.
- திசெம்பர் &ndash; அரிசுட்டாட்டிலின் ஆக்கங்களில் இருந்து உருவான அவ்ரோவிசம் மெய்யியலின் சர்ச்சைக்குரிய கருத்துகள் கத்தோலிக்க திருச்சபையால் தடை செய்யப்பட்டன.
- இபின் அல் அய்தமின் ஒளியியல் தொடர்பான 200-ஆண்டுகள் பழமையான ஆய்வுக்கட்டுரைகள் அரபு மொழியில் இருந்து இலத்தீனுக்கு மொழிபெயர்க்கப்பட்டன.
- சமக்கிருதத்தில் கிமு 200களில் எழுதப்பட்ட *பஞ்சதந்திரம்* நூல் இலத்தீனுக்கு எபிரேயம் மூலமாக மொழிபெயர்க்கப்பட்டது.

## பிறப்புகள்
- நாம்தேவ், மராத்திய புனிதர், புலவர் (இ. 1350)
- வில்லியம் வேலசு, இசுக்கொட்டிய நாட்டுப்பற்றாளர்

## இறப்புகள்
- சந்திரபானு, தாய்லாந்து மன்னர்
# பெத்தநாயக்கன்பாளையம் வட்டம்

**பெத்தநாயக்கன்பாளையம் வட்டம்**, தமிழ்நாட்டின் சேலம் மாவட்டத்தில் அமைந்த 13 வருவாய் வட்டங்களில் ஒன்றாகும். பெத்தநாயக்கன்பாளையம் வட்டம் 3 குறுவட்டங்கள் (பிர்கா), 2 பேரூராட்சிகள், 47 வருவாய் கிராமங்களைக் கொண்டுள்ளது. இதன் வட்டாட்சியர் அலுவலகம் பெத்தநாயக்கன்பாளையம் பேரூராட்சியில் உள்ளது. இவ்வட்டத்தில் பெத்தநாயக்கன்பாளையம் ஊராட்சி ஒன்றியம் உள்ளது. மேலும் பெத்தநாயக்கன்பாளையம் நகர பகுதியில் அரசு மருத்துவமனை, சார்பதிவாளர் அலுவலகம், தொலைபேசி அலுவலகம் போன்ற அரசு அலுவலகங்கள் அமைந்துள்ளது.  

ஆத்தூர் வட்டத்தின் 47 வருவாய் கிராமங்களைக் கொண்டு, இவ்வட்டம் 2011-க்குப் பின்னர் புதிதாக நிறுவப்பட்டது.
# காடையாம்பட்டி வட்டம்

**காடையாம்பட்டி வட்டம்**, தமிழ்நாட்டின் சேலம் மாவட்டத்தில் அமைந்த 13 வருவாய் வட்டங்களில் ஒன்றாகும். காடையாம்பட்டி வட்டம் 28 வருவாய் கிராமங்களைக் கொண்டுள்ளதுஇவ்வட்டத்தின் வட்டாட்சியர் அலுவலகம் காடையாம்பட்டியில் உள்ளது.  

ஓமலூர் வட்டத்தின் 28 வருவாய் கிராமங்களைக் கொண்டு, 2011-க்குப் பின்னர் இவ்வட்டம் புதிதாக நிறுவப்பட்டது.  

மேலும் இவ்வட்டத்தில் காடையாம்பட்டி ஊராட்சி ஒன்றியம் உள்ளது.
# 766



**766** (**DCCLXVI**) பழைய யூலியன் நாட்காட்டியில் புதன்கிழமை ஆரம்பமான ஒரு சாதாரண ஆண்டாகும்.  

## நிகழ்வுகள்
### பைசாந்தியப் பேரரசு
- ஆகத்து 25 &ndash; பைசாந்தியப் பேரரசர் ஐந்தாம் கான்ஸ்டன்டைன் தனக்கு எதிராக சதி செய்த குற்றத்திற்காக தனது உயரதிகாரிகள் சிலரைத் தூக்கிலிட்டான். ஏனையோரை நாடு கடத்தினான்.
- கமாச்சா முற்றுகை: அல்-அசன் இப்னு காட்டாபா தலைமையில் அப்பாசியப் படையினர் (இன்றைய துருக்கியில் அமைந்துள்ள) கமாச்சா கோட்டை நகரில் தோற்கடிக்கப்பட்டனர். 12,000 பைசாந்திய இராணுவம் அப்பாசியரை ஆர்மீனியாவுக்குத் துரத்தியது.
- பல்கேரியாவின் ஆட்சியாளர் (ககான்) சாபின் பைசாந்திய நகரான மெசெம்பிரியாவுக்குத் தப்பி ஓடினான். அங்கிருந்து அவன் கான்ஸ்டண்டினோபில் சென்றான். அவனது குடும்பத்தினர் ஐந்தாம் கான்ஸ்டன்டைனின் உதவியுடன் பல்கேரியாவில் இருந்து வெளியேற்றப்பட்டனர்.

### அப்பாசியக் கலீபகம்
*வட்ட நகரம்*]]  
- 100,000 தொழிலாளர்கள் 2 கி.மீ. சுற்றளவுள்ள வட்டமான பகுதாது நகரை அமைக்கும் பணியின் இறுதிக் கட்டத்தை அடைந்தனர். இதன் நடுவில் அல்-மன்சூர் கலீபாவின் அரண்மனை கட்டப்பட்டது.

### ஆசியா
- நடு ஆசியாவில் துர்க்கெசுத்தானின் முக்கிய பகுதிகள் (மேற்கு ஏரல் கடல் பகுதிகள் தவிர்த்து) கார்லுக்குகளின் கட்டுப்பாட்டுக்குள் வந்தன.

## பிறப்புகள்

## இறப்புகள்
# பிளெய்சு வினை


**பிளெய்சு வினை** (*Blaise reaction*) என்பது துத்தநாகத்துடன் α-புரோமோயெசுத்தரையும் ஒரு நைட்ரைலையும் சேர்த்து வினைபுரியச் செய்து β- கீட்டோயெசுத்தரை தயாரிக்கும் கரிம வேதியியல் வினையாகும் . 1901 ஆம் ஆண்டு எட்மண்டு பிளெய்சு (1872–1939) முதன்முதலில் இவ்வினையைக் கண்டறிந்து கூறினார். வினையின் இறுதி இடைநிலை வேதிப்பொருள் ஒரு மெட்டலோயிமைன் சேர்மமாகும். இச்சேர்மம் பிறகு நீராற்பகுக்கப்பட்டு தேவையான β- கீட்டோயெசுத்தர் உருவாகிறது .  

பெரிய அலிபாட்டிக் எசுத்தர்கள் மிக அதிக அளவிளான விளைபொருட்களைக் கொடுக்கின்றன. சிடீவன் ஆனிக் மற்றும் யோசிட்டோ கிசி ஆகியோர் இவ்வினையின் மேம்பட்ட செயல்முறையை உருவாக்கினர் .  
இவ்வினையின் போக்கில் தனி ஐதராக்சில் தொகுதிகளுக்கு இடமளிப்பது கரிம உலோக ஆலைடுகளுக்கான வினைகளுக்கு ஆச்சரியமளிக்கிறது .  

## வினைவழிமுறை

எசுத்தர் கார்பனைலுடன் ஆல்பா புரோமின் வினைப்பட்டு கரிமத்துத்தநாக அணைவுச் சேர்மம் உருவாதலுடன் பிளெய்சு வினையின் வினைவழி முறை தொடங்குகிறது. இதனால் ஆல்பா கார்பனானது அணுக்கருகவரியாக மாற்றமடைந்து நைட்ரைலின் எலக்ட்ரான் கவர் கார்பனை தாக்க அனுமதிக்கிறது. இத்தாக்குதலால் உருவாகும் எதிர்மின் நைட்ரைல் நைட்ரசன் துத்தநாக ஒற்றைபுரோமைடு நேர்மின் அயனியுடன் சேர்ந்து அணைவுச் சேர்மமாக உருவாகிறது. இது 50% நீர்த்த K<sub>2</sub>CO<sub>3</sub> உடன் வினைபட்டு மேலே படத்தில் காட்டப்பட்டுள்ள இமைன் இடைநிலை விளைபொருளின் அமைப்பு மாற்றியமான β- ஈனமினோ எசுத்தர் விளைபொருள் உருவாகிறது. β-கீட்டோயெசுத்தர் விளைபொருளாக எதிர்பார்க்கப்பட்டால், 1 மோல் ஐதரோகுளோரிக் அமிலத்தை சேர்த்து வினைப்படுத்தினால் β- ஈனமினோ எசுத்தர் விளைபொருள் நீராற்பகுக்கப்பட்டு ஈனமினோவை கீட்டோனாக மாற்றி β-கீட்டோயெசுத்தராக உருவாக்குகிறது.
# கிளாந்தான் சுல்தான் ஐந்தாம் முகமது



**சுல்தான் ஐந்தாம் முகம்மது** <small>அல்லது</small> **கிளாந்தான் சுல்தான் ஐந்தாம் முகமது**; (ஆங்கிலம்: *Sultan Muhammad V* <small>அல்லது</small> *Muhammad V of Kelantan*; மலாய்: *Tengku Muhammad Faris Petra ibni Sultan lsmail Petra*); (பிறப்பு: 6 அக்டோபர் 1969); கிளாந்தான் மாநிலத்தின் அரசரும், மலேசியாவின் 15-ஆவது பேரரசரும் ஆவார். இவர் 2016 டிசம்பர் முதல் 2019 சனவரி வரை மலேசியாவின் பேரரசராகப் பதவி ஏற்று இருந்தார்.  

இவரின் தந்தையார் சுல்தான் இசுமாயில் பெத்ரா (*Sultan Ismail Petra*) சுகவீனம் அடைந்ததைத் தொடர்ந்து, 2010 செப்டம்பர் 13-ஆம் தேதி, இவர் கிளாந்தானின் ஐந்தாம் முகம்மது சுல்தானாகப் பதவி ஏற்றார். அதன் பின்னர் மலேசியாவின் பேரரசராக 2016 டிசம்பர் 13-ஆம் தேதி ஆட்சியில் அமர்ந்தார்.  

## கிளாந்தான் மாநிலத்தின் அரசர்

தெங்கு முகம்மது இபாரிஸ் பெட்ரா இபினி தெங்கு இஸ்மாயில் பெட்ரா 13-ஆம் திகதி செப்டம்பர் 2010-இல் கிளாந்தான் ஆட்சியாளராகப் பதவி உறுதி மொழியை எடுத்துக் கொண்டார். மாநில அதிகாரப்பூர்வ அமைப்பின் கீழ், பிரிவு 29A-வின் கீழ், நடப்பில் இருந்த தந்தையின் உடல்நலம் கருதி இவர் ஆட்சிக்கு வந்தார்.  

பின்னர் 2 நவம்பர் 2018-இல் முதல் இரண்டு மாதங்களுக்கு பேரரசர் பணியில் இருந்து விடுப்பில் இருந்தார். அந்தக் காலக் கட்டத்தில், (22 நவம்பர் 2018-இல்); முன்னாள் மாஸ்கோ அழகியான ஒக்சானா வோவோடினா (*Oksana Voevodina in Barvikha*) என்பவரை ருசியா நாட்டில் திருமணம் செய்து கொண்டதாகப் பரவலாகப் பேசப்பட்டது. இருப்பினும் இவர் பேரரசர் அரியணையில் இருந்து விலகும் வரையில், அரண்மையில் இருந்து அந்தத் திருமணத்தைப் பற்றி எந்த ஓர் அதிகாரப்பூர்வத் தகவலும் வெளியிடப்படவில்லை.  

## துணை யாங் டி பெர்துவான் அகோங்

சுல்தான் முகமட் அவர்கள் 2011 அக்டோபர் மாதம் 5-ஆம் தேதி துணை யாங் டி பெர்துவான் அகோங்காக நியமிக்கப்படடர். இந்தப் பதவியை இவர் 13 டிசம்பர் 2011 முதல் 13 டிசம்பர் 2016 வரை வகித்து வந்தார்.  

## யாங் டி பெர்துவான் அகோங்

14 அக்டேபர் 2016-இல் நடைபெற்ற அரசவை மாநாட்டில், சுல்தான் ஐந்தாம் முகமது அடுத்த யாங் டி பெர்துவான் அகோங்-ஆக அறிவிக்கப்படடர். இவரது ஆட்சிக்காலம் 13 டிசம்பர் 2016-இல் தொடங்கியது.  

எவரும் எதிர்பார்க்காத நிலையில், இவர் 6 சனவரி 2019-ஆம் தேதி தம் பேரரசர் பதவியைத் துறந்தார். மலேசிய வரலாற்றில் பேரரரசர் பதவி துறப்பது அதுவே முதல் முறையாகும்.
# கனகலதா முகுந்த்

**கனகலதா முகுந்த்** என்பவர் இந்திய வரலாற்றாசிரியர் ஆவார்.  
தென்னிந்திய வணிகர்களின் வரலாறு, பழந்தமிழ் வணிகம், ஆங்கிலேய வணிகர்களின் வணிகமுறைகள், ஆதிக்க நிலை மற்றும் பெண்களுடைய உரிமைகள், செயல்கள் போன்றவற்றை தமது ஆய்வு நூல்களில் எழுதியுள்ளார்.  

## படிப்பும் பணிகளும்
கனகலதா முகுந்தின் தந்தை சி. வி. நரசிம்மன்.அவர் ஐக்கிய நாட்டு சபையில் உதவிப் பொதுச்செயலாளராக இருந்தவர்.  
கனகலதா நியுயார்க்கு பர்னர்ட் கல்லூரியில் 1962 ஆம் ஆண்டில் படித்தார்.  
1964 இல் ஜகந்நாதன் முகுந்த் என்பரை மணந்தார்.  
கனகலதா முகுந்த் பொருளியலில் முனைவர் பட்டம் பெற்றவர். மும்பைப் பல்கலைக்கழகம், போபால் பல்கலைக்கழகம் மற்றும் ஐதராபாத்தில் பொருளியல் சமூக கல்வி நடுவத்தில் பணி புரிந்தார்.  

## ஆய்வுப் பணிகள்

தமிழக வணிகர்கள் பற்றியும் அவர்கள் வணிகம் செய்யும் முறைகள் பற்றியும் ஆங்கிலேய வணிகர்களுடன் தமிழ் வணிகர்கள் பழகிய விதம் பற்றியும் விரிவாக ஆய்வு செய்துள்ளார். இந்திய வணிகர்கள் சாதியால் வேறுபட்டு போட்டியிட்டனர் என்றும் அந்தப் போட்டிகள் வன்முறையாக மாறியது எனவும் தமது நூலில் எழுதினார். தொடக்கக் காலத்தில் ஆங்கிலேயர்களின் ஆதிக்கத்தைத் தடுக்க முயன்று இறுதியில் இந்திய வணிகர்கள் தோல்வியைக் கண்டனர். அதனால் 1725 வாக்கில் தென்னிந்திய நெசவுத் தொழில் நசியத் தொடங்கியது என்று தம் ஆய்வு நூல்களில் எழுதியுள்ளார்.  

## மேற்கோள்
# 1303



**1303** (**MCCCIII**) பழைய யூலியன் நாட்காட்டியில் செவ்வாய்க்கிழமை ஆரம்பமான ஒரு சாதாரண ஆண்டாகும்.  

## நிகழ்வுகள்
- பெப்ரவரி 24 &ndash; ரொசுலின் என்ற இடத்தில் இடம்பெற்ற போரில் இசிக்காட்லாந்தியர்கள் ஆங்கிலேயரைத் தோற்கடித்தனர்.
- ஏப்ரல் 4 &ndash; அர்க்கீசு சமரில் பிளமிங்கியர்கள் பிரச்ஞ்சுப் படையினரைத் தோற்கடித்தனர்.
- ஆகத்து 8 &ndash; கிரீட்டில் இடம்பெற்ற நிலநடுக்கத்தில் ஏழு உலக அதிசயங்களில் ஒன்றான எகிப்தின் அலெக்சாந்திரியாவின் கலங்கரை விளக்கம் சேதமடைந்தது.
- செப்டம்பர் 7 - பிரான்சின் நான்காம் பிலிப்பு மன்னரின் உத்தரவில் திருத்தந்தை எட்டாம் பொனிபேசு கைது செய்யப்பட்டார்.
- அக்டோபர் 22 &ndash; எட்டாம் பொனிபேசிற்குப் பின்னர் பதினோராம் பெனடிக்டு 194-வது திருத்தந்தையாக தேர்ந்தெடுக்கப்பட்டார்.
- இசுக்கொட்லாந்து விடுதலைப் போர்கள்: இங்கிலாந்தின் முதலாம் எட்வர்டு மன்னர் இசுக்கொட்லாந்தில் வில்லியம் வேலசுக்கு எதிரான தாக்குதல்களைத் தொடர்ந்தார்.
- திம்போசு போரில் உதுமானித் துருக்கியர் முதலாம் ஒசுமான் தலைமையில் பைசாந்தியர்களைத் தோற்கடித்தனர்.
- கில்சிகள் அலாவுதீன் கில்சி தலைமையில் வடக்கு இந்தியாவில் சித்தோர்காரைக் கைப்பற்றினர்.
- பவுண்டு, அவுன்சு நிறுத்தலளவையான அவர்தபாயிசு அலகுகள் இங்கிலாந்து, மற்றும் வேல்சில் அறிமுகப்படுத்தப்பட்டன.

## பிறப்புகள்
- செகீன் கான், சீனாவுக்கான மங்கோலியப் பேரரசர் (இ. 1323)

## இறப்புகள்
# ஆர்சனிக் பென்டாசல்பைடு



**ஆர்சனிக் பென்டாசல்பைடு** *(Arsenic pentasulfide)* என்பது As<sub>2</sub>S<sub>5</sub> என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். ஆர்சனிக் மற்றும் கந்தகம் தனிமங்கள் சேர்ந்து இச்சேர்மம் உருவாகிறது. சிவப்பு நிறமான இத்திண்மத்தின் அடையாளம் நிச்சயமற்றதாக உள்ளது. எனவே தோராயமாக As2S5 என்ற வாய்ப்பாட்டைக் கொண்ட சேர்மங்கள் நிறமிகளாகவும் வேதியியல் இடைநிலைகளாகவும் பயன்படுத்தப்படுகின்றன. ஆனால் இவை பொதுவாக கல்வியியல் ஆய்வகங்களில் பயன்படுத்தப்படுகின்றன.  

## தயாரிப்பு

கரையக்கூடிய As(V) உப்புகளின் அமிலக் கரைசலை ஐதரசன் சல்பைடுடன் சேர்த்து சூடுபடுத்தி விழ்படிவாக்கி ஆர்சனிக் பென்டாசல்பைடு தயாரிக்கப்படுகிறது . ஆர்சனிக் மற்றும் கந்தகக் கலவையை சூடுபடுத்தி அதன் இளகிய கலவையை அமோனியா கரைசலுடன் பிரித்தெடுத்து தாழ் வெப்பநிலையில் ஐதரோ குளோரிக் அமிலத்தைச் சேர்த்து ஆர்சனிக் பென்டாசல்பைடு வீழ்படிவாக்கப்படுகிறது.  

P4S10 என்ற மூலக்கூற்று வாய்ப்பாட்டைக் கொண்ட பாசுபரசு பென்டாசல்பைடு நான்முக பாசுபரசு(V) மையங்களை கொண்ட மூலக்கூற்று சேர்மமாகத் தோற்றமளிக்கிறது. As2S5 என்ற மூலக்கூற்று வாய்ப்பாட்டைக் கொண்ட ஆர்சனிக் பென்டாசல்பைடும் இதே கட்டமைப்பை ஏற்பதாக ஆர்சனிக்கின் ஒடுக்கும் திறன்கள் பரிந்துரைக்கின்றன. இயலக்கூடிய மற்றொரு சாத்தியமான கட்டமைப்பு ஆர்சனிக் பல்சல்பைடு கட்டமைப்பாகும்.  

## வினைகள்

கொதிக்கும் தண்ணீரில் ஆர்சனிக் பென்டாசல்பைடு ஆர்சனசு அமிலம் மற்றும் கந்தகமாக நீராற்பகுப்பு அடைகிறது.  

: As<sub>2</sub>S<sub>5</sub> + 6 H<sub>2</sub>O → 2 H<sub>3</sub>AsO<sub>3</sub> + 2 S + 3 H<sub>2</sub>S  

உயர் வெப்பநிலைகளில் இது காற்றில் ஆக்சிசனேற்றம் அடைந்து ஆர்சனிக் ஆக்சைடுகளை உருவாக்குகிறது. விளைபொருள்களும் அவற்றின் அளவும் மாறுபடுகின்றன. கார உலோக சல்பைடு கரைசல்களில் இது தயோ ஆர்சனேட்டு எதிர்மின் அயனியாக [AsS<sub>4</sub>]<sup>3−</sup> மாறுகிறது. இவ்வயனியில் As(V) மையங்கள் காணப்படுகின்றன.
# கொடுமுடி வட்டம்


**கொடுமுடி வட்டம்** (**Kodumudi taluk**) தமிழ்நாட்டின் ஈரோடு மாவட்டத்தின் 10 வருவாய் வட்டங்களில் ஒன்றாகும். இவ்வட்டத்தின் வட்டாட்சியர் அலுவலகம் கொடுமுடியில் இயங்குகிறது. இவ்வட்டம் ஈரோடு வட்டத்தின் சில வருவாய் கிராமங்களைக் கொண்டு 8 மார்ச் 2016 அன்று புதிதாக நிறுவப்பட்டது. இவ்வட்டம் கொடுமுடி ஊராட்சி ஒன்றியத்தின் நிலப்பரப்புகளைக் கொண்டது. இவ்வட்டம் ஈரோடு வருவாய் கோட்டத்தில் அமைந்துள்ளது.  

## கொடுமுடி வருவாய் வட்ட நிர்வாகம்
கொடுமுடி வருவாய் வட்டம் கொடுமுடி, கிளாம்பாடி, சிவகிரி என மூன்று குறுவட்டங்களுடன், 36 வருவாய் கிராமங்களுடன் கூடியது. அவைகள்:  

### கொடுமுடி குறுவட்டத்தின் வருவாய் கிராமங்கள்

1. கொடுமுடி (அ)
1. கொடுமுடி (ஆ)
1. வடிவுள்ளமங்கலம்
1. அய்யம்பாளையம்
1. எழுநூத்திமங்கலம் (அ)
1. எழுநூத்திமங்கலம் (ஆ)
1. தேவகியம்மாபுரம்
1. சென்னசமுத்திரம் (அ)
1. சென்னசமுத்திரம் (ஆ)
1. இச்சிப்பாளையம் (அ)
1. இச்சிப்பாளையம் (ஆ)
1. ஆவுடையாபாறை
1. நாகநாய்க்கன்பாளையம்
1. வெங்கம்பூர் (அ)
1. வெங்கம்பூர் (ஆ)

### கிளாம்பாடி குறுவட்டத்தின் வருவாய் கிராமங்கள்

1. புஞ்சை கிளாம்பாடி (அ)
1. நஞ்சை கிளாம்பாடி (ஆ)
1. ஊஞ்சலூர்
1. கொளத்துப்பாளையம் (அ)
1. கொளத்துப்பாளையம் (ஆ)
1. நஞ்சை கொளாநல்லி
1. புஞ்சை கொளாநல்லி (அ)
1. புஞ்சை கொளாநல்லி (ஆ)
1. பாசூர்

### சிவகிரி குறுவட்டத்தின் வருவாய் கிராமங்கள்

1. கொங்குடையாம்பாளையம்
1. கொல்லன்கோயில் (அ)
1. கொல்லன்கோயில் (ஆ)
1. அஞ்சூர் (அ)
1. அஞ்சூர் (ஆ)
1. முருங்கியம்பாளையம்
1. சிவகிரி (அ)
1. சிவகிரி (ஆ)
1. சிவகிரி (இ)
1. கொந்தளம் (அ)
1. கொந்தளம் (ஆ)
1. வள்ளிபுரம்

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின் படி, கொடுமுடி வட்டத்தின் மக்கள்தொகை 1,07,466 ஆகும்.  

## மக்கள்தொகை மிக்க ஊர்கள்
- கொடுமுடி
- சிவகிரி
- கந்தசாமிபாளையம்
- பாசூர்
- ஊஞ்சலூர்
- வெள்ளோட்டம்பரப்பு
## இதனையும் காண்க
- கொடுமுடி
- கொடுமுடி ஊராட்சி ஒன்றியம்
# நம்பியூர் வட்டம்

நம்பியூர் வட்டம், தமிழ்நாட்டின் ஈரோடு மாவட்டத்தின் 10 வருவாய் வட்டங்களில் ஒன்றாகும். இதன் வட்டாட்சியர் அலுவலகம் நம்பியூரில் இயங்குகிறது. நம்பியூர் ஊராட்சி ஒன்றியம் இவ்வட்டத்தில் உள்ளது.  
## நம்பியூர் வட்ட நிர்வாகம்
நம்பியூர் வட்டம் நம்பியூர், எலத்தூர் மற்றும் வேமாண்டம்பாளையம் என மூன்று குறுவட்டங்களும், 33 வருவாய் கிராமங்களும் கொண்டது.  
### நம்பியூர் குறுவட்டதின் வருவாய் கிராமங்கள்

1. பொலவபாளையம்
1. மொட்டணம்
1. ஒழலக்கோயில்
1. எம்மாம்பூண்டி - அ
1. எம்மாம்பூண்டி - ஆ
1. நம்பியூர் - அ
1. நம்பியூர் - ஆ
1. நிச்சாம்பாளையம்
1. ஆவலாம்பாளையம்
1. சாந்திபாளையம்
1. கோசனம் - அ
1. கோசனம் - ஆ
1. கதசொல்லிபாளையம்
1. சின்னாரிபாளையம்
1. தாழ்குளி

### எலத்தூர் குறுவட்டத்தின் வருவாய் கிராமங்கள்

1. எலத்தூர் - அ
1. எலத்தூர் - ஆ
1. சுண்டக்காம்பாளையம்
1. கூடக்கரை
1. கரட்டுப்பாளையம் - அ
1. கரட்டுப்பாளையம் - ஆ
1. குருமந்தூர்
1. கடத்தூர்
1. ஆண்டிபாளையம்

### வேமாண்டம்பாளையம் குறுவட்டத்தின் வருவாய் கிராமங்கள்

1. வேமாண்டம்பாளையம் - அ
1. வேமாண்டம்பாளையம் - ஆ
1. லாகம்பாளையம்
1. அஞ்சனூர்
1. இருகாலூர்
1. வரப்பாளையம்
1. காவிலிப்பாளையம்
1. காரப்பாடி
1. செல்லப்பம்பாளையம்
# மொடக்குறிச்சி வட்டம்

**மொடக்குறிச்சி வட்டம்**, தமிழ்நாட்டின் ஈரோடு மாவட்டத்தின் 10 வருவாய் வட்டங்களில் ஒன்றாகும். ஈரோடு வட்டத்தின் சில வருவாய் கிராமங்களைக் கொண்டு 8 மார்ச் 2016 அன்று புதிதாக இவ்வட்டம் நிறுவப்பட்டது. ஈரோடு வருவாய் கோட்டத்தில் அமைந்த இவ்வட்டத்தின் வட்டாட்சியர் அலுவலகம் மொடக்குறிச்சியில் இயங்குகிறது. மொடக்குறிச்சி ஊராட்சி ஒன்றியம் இவ்வட்டத்தில் உள்ளது.  

## வட்ட நிர்வாகம்
மொடக்குறிச்சி வட்டம் மொடக்குறிச்சி, அரச்சலூர் மற்றும் அவல்பூந்துறை என மூன்று குறுவட்டங்களும், 50 வருவாய் கிராமங்களும் கொண்டது.  

### மொடக்குறிச்சி குறுவட்டதின் வருவாய் கிராமங்கள்

1. புஞ்செய் லக்காபுரம்
1. நஞ்செய் லக்காபுரம்
1. சாத்தம்பூர்
1. குருக்கம்பாளையம்
1. காங்கேயம்பாளையம்
1. மொடக்குறிச்சி - அ
1. மொடக்குறிச்சி - ஆ
1. எழுமாத்தூர் - அ
1. எழுமாத்தூர் - ஆ
1. ஈஞ்சம்பள்ளி - அ
1. ஈஞ்சம்பள்ளி - ஆ
1. தானத்தம்பாளையம்
1. புஞ்சை காளமங்கலம் - அ
1. புஞ்சை காளமங்கலம் - ஆ
1. நஞ்சை காளமங்கலம்
1. நஞ்சை ஊத்துக்குளி - அ
1. நஞ்சை ஊத்துக்குளி - ஆ
1. குலவிளக்கு - அ
1. குலவிளக்கு - ஆ
1. காகம்
1. பழமங்கலம்

### அரச்சலூர் குறுவட்டத்தின் வருவாய் கிராமங்கள்

1. விளக்கேத்தி - அ
1. விளக்கேத்தி - ஆ
1. எல்லைக்கோடு
1. அட்டவணைஅனுமான்பள்ளி - அ
1. அட்டவணைஅனுமான்பள்ளி - ஆ
1. முகாசிஅனுமன்பள்ளி - அ
1. முகாசிஅனுமன்பள்ளி _ ஆ
1. அரச்சலூர் - அ
1. அரச்சலூர் - ஆ
1. அரச்சலூர் - இ
1. வடுகப்பட்டி - அ
1. வடுகப்பட்டி - ஆ
1. வடுகப்பட்டி - இ
1. வேலம்பாளையம் - அ
1. வேலம்பாளையம் - ஆ

### பூந்துறை குறுவட்டத்தின் வருவாய் கிராமங்கள்

1. அவல்பூந்துறை - அ
1. அவல்பூந்துறை - ஆ
1. அவல்பூந்துறை - இ
1. புதூர் - அ
1. புதூர் - ஆ
1. கஸ்பாபேட்டை - அ
1. கஸ்பாபேட்டை - ஆ
1. துய்யம்பூந்துறை - அ
1. துய்யம்பூந்துறை - ஆ
1. துய்யம்பூந்துறை - இ
1. கனகபுரம் - அ
1. கனகபுரம் - ஆ
1. வேலம்பாளையம்
1. பூந்துறை சேமூர்
# பைரோமெல்லிடிக் இருநீரிலி



**பைரோமெல்லிடிக் இருநீரிலி** *(Pyromellitic dianhydride)* என்பது C<sub>6</sub>H<sub>2</sub>(C<sub>2</sub>O<sub>3</sub>)<sub>2</sub> என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். மேலும், இதுவொரு இரட்டை கார்பாக்சிலிக் அமில நீரிலியாகவும் கருதப்படுகிறது. காப்டன் போன்ற பல்லிமைடு பலபடிகள் தயாரிப்பில் இதைப் பயன்படுத்துகிறார்கள். பைரோமெல்லிடிக் இருநீரிலி வெண்மை நிறத்தில் ஒரு திண்மமாகக் காணப்படுகிறது.  
1,2,4,5-டெட்ராமெத்தில்பென்சீனை வாயுநிலை ஆக்சிசனேற்றம் செய்து பைரோமெல்லிடிக் இருநீரிலி தயாரிக்கப்படுகிறது. 1,2,4,5-டெட்ராமெத்தில்பென்சீனுடன் தொடர்புடைய வழிப்பெறுதிகளும் இதற்காகப் பயன்படுத்தப்படுகின்றன.  

:C<sub>6</sub>H<sub>2</sub>(CH<sub>3</sub>)<sub>4</sub> + 6 O<sub>2</sub> → C<sub>6</sub>H<sub>2</sub>(C<sub>2</sub>O<sub>3</sub>)<sub>2</sub> + 6 H<sub>2</sub>O  

என்பது இவ்வினைக்கான சமன்பாடு ஆகும்:.
# பட்டுக்குடி பசுபதீசுவரர் கோயில்

**பட்டுக்குடி பசுபதீசுவரர் கோயில்** தஞ்சாவூர் மாவட்டம் பாபநாசம் வட்டம் கோவிந்தநாட்டுச்சேரி ஊராட்சியில் உள்ள பட்டுக்குடியில் அமைந்துள்ள சிவன் கோயிலாகும்.  

## அமைவிடம்
காவிரியின் வட கரையிலும், கொள்ளிடத்தின் தென்கரையிலும் உள்ளது. வடகுரங்காடுதுறை கோயிலுக்கு வடக்கேயும், கணபதி அக்ரகாரம் கணபதி கோயிலுக்குக் கிழக்கேயும் அமைந்துள்ளது.  

## மூலவர்
இக்கோயிலின் மூலவர் பசுபதீசுவரர் ஆவார். இறைவி மங்களாம்பிகை. இங்கு நடைபெறுகின்ற சத்ரு சம்கார பூசை மிகவும் சிறப்பு பெற்றதாகும்.  

## முருகன் கோயில்
சிவன் கோயிலாக இருந்தாலும் முருகன் கோயில் என்றே உள்ளூரில் அழைக்கின்றனர். முருகன் இங்கு வள்ளிதேவசேனையுடன் உள்ளார்.  

## குடமுழுக்கு
இக்கோயிலின் குடமுழுக்கு ஆவணி மாதம் 7ஆம் நாள் 23 ஆகத்து 2018 அன்று நடைபெற்றது.  

## மேற்கோள்
# பொட்டாசியம் அமைல் சேந்தேட்டு



**பொட்டாசியம் அமைல் சேந்தேட்டு** *(Potassium amyl xanthate)* என்பது CH<sub>3</sub>(CH<sub>2</sub>)<sub>4</sub>OCS<sub>2</sub>K என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். மேலும், இதுவொரு கரிமக்கந்தகச் சேர்மமாகவும் கருதப்படுகிறது. கார மணமும் வெளிர் மஞ்சள் நிறமும் கொண்ட இச்சேர்மம் தூளாகவும் சிறு உருண்டைகளாகவும் காணப்படுகிறது. இது தண்ணீரில் கரையும். நுரைமிதப்பு செயல்முறையில் தாதுக்களை பிரித்தெடுக்க சுரங்கத் தொழிலில் இதைப் பயன்படுத்துகிறார்கள்.  

## தயாரிப்பு

அமைல் ஆல்ககாலுடன் கார்பன் டைசல்பைடும் பொட்டாசியம் ஐதராக்சைடும் சேர்த்து வினைபுரியச் செய்வதால் பொட்டாசியம் அமைல் சேந்தேட்டு உருவாகிறது  

: CH<sub>3</sub>(CH<sub>2</sub>)<sub>4</sub>OH + CS<sub>2</sub> + KOH → CH<sub>3</sub>(CH<sub>2</sub>)<sub>4</sub>OCS<sub>2</sub>K + H<sub>2</sub>O  

## பண்புகள்
வெளிர் மஞ்சள் நிறத்தில் காணப்படும் பொட்டாசியம் அமைல் சேந்தேட்டு தூளானது pH 8 மற்றும்13 மதிப்புகளுக்கிடையில் நிலைப்புத்தன்மை கொண்டதாக இருக்கிறது. அதிகபட்ச நிலைப்புத்தன்மை pH 10 மதிப்பில் காணப்படுகிறது.  

## பாதுகாப்பு

எலிகளுக்கு வாய்வழியாக பொட்டாசியம் பென்டைல்சேந்தேட்டு கொடுக்கப்படும்போது அதன் உயிர்கொல்லும் அளவு (LD50) 480 மி.கி/கி.கி ஆகும்.  
இச்சேர்மம் ஒரு மக்கி அழியும் சேர்மமாகும்.
# மெத்திலீன்பிசு (இருபியூட்டைல்யிருதயோகார்பமேட்டு)



**மெத்திலீன்பிசு (இருபியூட்டைல்யிருதயோகார்பமேட்டு)** *(Methylenebis(dibutyldithiocarbamate)*) என்பது CH<sub>2</sub>(SC(S)NBu<sub>2</sub>)<sub>2</sub> என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். இவ்வாய்ப்பாட்டிலுள்ள Bu = C4H9 தொகுதியாகும். மேலும், இதுவொரு கரிமக்கந்தகச் சேர்மமாகவும் கருதப்படுகிறது. மெத்திலீன்பிசு (டைபியூட்டைல்டைதயோகார்பமேட்டு) என்ற பெயராலும் இதை அழைக்கிறார்கள். டைபியூட்டைல்டைதயோகார்பமேட்டு சேர்மத்தின் வழிப்பெறுதியாக இதை தயாரிக்கிறார்கள். ஆக்சிசனேற்ற எதிர்ப்பியாகவும் உலோகப் மேற்பரப்புகளை பாதுகாக்கும் பொருளாகவும் பல்வேறு உயவுப்பொருட்களுடன் கூட்டுசேர் பொருளாக மெத்திலீன்பிசு (இருபியூட்டைல்யிருதயோகார்பமேட்டு) பயன்படுத்தப்படுகிறது. இருதயோகார்பமேட்டுடன் இருகுளோரோமீத்தேன் சேர்த்து ஆல்க்கைலேற்ற வினைக்கு உட்படுத்தி இச்சேர்மம் தயாரிக்கப்படுகிறது. நிறம் கொண்டிருப்பதாக வரையறுக்கப்பட்டாலும் எளிய இருதயோகார்பமேட்டுகளின் எசுத்தர்கள் நிறமற்று காணப்படுகின்றன.
# நிக்கல் பிசு(இருமெத்தில்யிருதயோகார்பமேட்டு)



**நிக்கல் பிசு(இருமெத்தில்யிருதயோகார்பமேட்டு)*** (Nickel bis(dimethyldithiocarbamate))* என்பது Ni(S<sub>2</sub>CNMe<sub>2</sub>)<sub>2</sub> என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். இவ்வாய்ப்பாட்டிலுள்ள Me என்பது மெத்தில் தொகுதியைக் குறிக்கிறது. நிக்கல் பிசு (டைமெத்தில்டைதயோகார்பமேட்டு) என்ற பெயராலும் இதை அழைக்கிறார்கள். நிக்கலும் இருமெத்தில்யிருதயோகார்பமேட்டும் சேர்ந்து உருவாகும் ஒருங்கிணைவுச் சேர்மமாகவும் இது கருதப்படுகிறது. அதிக அளவு நிக்கல்(II) அயனியின் பிசு(ஈரால்கைல்யிருதயோகார்பமேட்டு) சேர்மங்களுக்கு இதுவொரு முன்மாதிரி சேர்மமாகும். மேலும் இது பல்வேறு மாறுபட்ட கரிமப் பொருள்களைக் கொண்டுள்ளது, அவை அனைத்தும் ஒரே மாதிரியான கட்டமைப்புகளைக் கொண்டுள்ளன. பூஞ்சைக் கொல்லியாக நிக்கல் பிசு (இருமெத்தில்யிருதயோகார்பமேட்டு) சந்தைப்படுத்தப்படுகிறது. இதனுடன் தொடர்புடைய அணைவுச் சேர்மங்கள் பலபடிகளில் நிலைநிறுத்திகளாகப் பயன்படுகின்றன .  

## தயாரிப்பும் கட்டமைப்பும்

நிக்கல்(II) மற்றும் இருமெத்தில்யிருதயோகார்பமேட்டு உப்புகளின் நீர்த்த கரைசல்களைச் சேர்க்கும்போது கருப்பு நிற வீழ்படிவாக நிக்கல் பிசு (இருமெத்தில்யிருதயோகார்பமேட்டு) உருவாகிறது. கட்டமைப்பு மற்றும் பிணைப்பைப் பொறுத்த அளவில் நிக்கல் சதுரத்தள கட்டமைப்பில் காணப்படுகிறது. இந்த அணைவுச் சேர்மம் டயாகாந்தப்பண்பு கொண்டதாகவும் உள்ளது .